text: Nu er rådhus-byggeri for alvor gået i gang 
  13 april 2018 kl. 14.49
  Vejen Kommunes nye rådhus begynder så småt at tage form. Fredag blev starten af byggeriet markeret. 
  Et spritnyt rådhus skyder op i Vejen.
  Se et billedgalleri øverst i artiklen.
  Men noget første spadestik blev det ikke til, da starten på byggeriet skulle markeres fredag formiddag. Byggeriet er nemlig allerede i fuld gang.
  Taler, hurra-råb og klapsalver var der dog stadig plads til.
  -  Der går jo en lang proces forud, sådan er det jo med rådhuse. Byrådet skal tage stilling, der er indretning, der skal være penge til det, og det skal være borgervenligt. Der er mange elementer, og det har været en spændende proces. Nu skal vi have det bygget op, borgmester i Vejen Kommune, Egon Fræhr (V), til TV SYD.
  Det nye rådhus skal rumme Borgerservice, Teknik & Miljø, dele af Intern Service, Økonomi samt Udvikling og Erhverv. 180 medarbejdere får deres daglige gang i huset.
  - Jeg glæder mig, sådan er det med alle byggerier, ligeså snart man er gået i gang, så glæder man sig til, at det er færdigt, siger Egon Fræhr.
  Rejsgilde i slutningen af året og skal stå klar efter sommeren i 2019
  Du kan læse mere om det nye rådhus her.
  
  